Boek: De Jagers in die Dorsland | Maroela Media
Uit die beperkte beskikbare bronne is die verskillende trekroetes van die sesde Dorslandtrek gerekonstrueer en vir die eerste keer word 'n kaart van die verskillende trekroetes gepubliseer.
'n Geslagregister van bykans 1800 afstammelinge en aangetroude familielede van die De Jagers van die sesde Dorslandtrek en byna 500 foto's vorm 'n omvattende beeld van hierdie familiegeskiedenis.
Nicol Stassen doen al vir meer as 15 jaar navorsing oor die Dorslandtrek en die Angola-Boere. Hy het 'n BA-graad in Tale (Afrikaans, Duits en Russies), 'n meestersgraad in Chemiese Ingenieurswese en 'n doktorsgraad in Geskiedenis. Hy is ook die skrywer van Afrikaners in Angola, 1928–1975 (2009), The Boers in Angola, 1928–1975 (2010) en William Chapman – Reminiscences (2011).